open-index/open-wikipedia-markdown huggingface dataset:
זרקורי במה

**זרקורי במה** (באנגלית: **Stage Struck**) הוא סרט קולנוע אמריקאי משנת 1958 בבימויו של סידני לומט, עם סוזן סטרסברג, הנרי פונדה, כריסטופר פלאמר (בהופעה ראשונה בקולנוע) וג'ואן גרינווד בתפקידים הראשיים.

זה רימייק לסרט Morning Glory משנת 1933 בו השתתפה קתרין הפבורן בתפקיד הראשי והמבוסס על מחזה בשם זה מאת זואי אקינס .

העלילה היא על בחורה צעירה שמגיעה לניו יורק ושואפת להיות שחקנית ולכבוש את בימות ברודוויי

## תקציר העלילה
אווה לבלייס (סוזן סטרסברג) היא צעירה המגיעה לניו יורק מוורמונט בתקווה לכבוש את במות ברודוויי. היא פונה למפיקים שונים ונדחית. לבסוף היא מחליטה לפנות ישירת למפיק לואיס איסטון (הנרי פונדה) אף על פי שאין לה כל הזמנה אליו.

לפני דלתו של המפיק היא מזהה את רוברט הדג'ס (הרברט מרשל), שחקן מבוגר, ותיק ומפורסם. היא מתחילה בשיחה איתו והוא מתרשם מהנחישות שלה להצליח. כאשר הדלת נפתחת היא נכנסת איתו והוא מציג אותה בפני איסטון והמחזאי הצעיר שלו, ג'ו שרידן, (כריסטופר פלאמר). ג'ו סיים לכתוב מחזה חדש ובו תפקיד לשחקנית הוותיקה ריטה ורנון (ג'ואן גרינווד) שהיא גם אחת מהמאהבות של איסטון. איסטון שולח אותה לאודישן באחד מהתיאטרונים והיא נכשלת בו.

ג'ו מאוהב בה ובהצגת הבכורה הוא מזמין אותה למסיבה בביתו של איסטון שם היא משתכרת ופוצחת במונולוג מתוך רומיאו ויוליה. איסטון מבחין בכישרונה ומתחיל להתאהב בה אך מחליט לנתק את הקשר אתה בגלל הבדלי הגילים וצורת חייו.

ג'ו כותב מחזה חדש אותו הוא גם מביים ובו יש לריטה תפקיד ראשי אך בחזרות מתברר לו שהיא אינה מתאימה וגם היא טוענת שהמחזה גרוע ומתפטרת. איסטון מחפש את אווה המופיעה בתיאטרון שוליים ומשכנע אותה לשחק בהצגה בהתראה קצרה. היא מהססת אבל לבסוף מסכימה וזוכה לתשואות נלהבות. היא הגיעה לשיא אותו קבעה לעצמה.

## צוות השחקנים

## קישורים חיצוניים

*קדימון לזרקורי במה, באתר יוטיוב
*זרקורי במה, באתר TCM
קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי RKO
קטגוריה:ניו יורק בקולנוע
קטגוריה:סרטי הנרי פונדה
קטגוריה:סרטי סידני לומט
קטגוריה:סרטים על תיאטרון
קטגוריה:סרטי דרמה רומנטית אמריקאיים
חנוכה חנוכה

"**חנוכה חנוכה**" הוא שיר שכתב לוין קיפניס לחג החנוכה.

קיפניס טען בראיון שקוים עימו כי את המוזיקה הלחין ד"ר ברוך בן-יהודה, אבל הוא לא רצה שיזכירו את שמו.

יש הטוענים כי בן יהודה התוודע ללחן כשביקר בראש פינה. שם, לפי טענתם, זומר הלחן בחתונות.

השיר זכה לביצועים רבים, כאשר המוכר שביניהם הוא של דליה עמיהוד ומקהלת הילדים.

השיר זכה גם בביצועים של יגאל בשן, של לברי מרק ושל הס יעקב.

## קישורים חיצוניים

* 
* 
* 

## הערות שוליים

קטגוריה:שירי לוין קיפניס
קטגוריה:שירים בעברית
קטגוריה:שירי חנוכה
קטגוריה:שירי ילדים
Live at the Wiltern

***Live at the Wiltern*** הוא אלבום הופעה הראשון של הלהקה הבריטית פלורנס אנד דה משין. האלבום יצא לאור ב-28 ביוני 2011 על ידי חברת התקליטים איילנד רקורדס.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי וידאו מ-2011
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת איילנד רקורדס
הדוגמה והריטואל של המאגיה העליונה

**הדוגמה והריטואל של המאגיה העליונה **(בצרפתית: Dogme et Rituel de la Haute Magie) הוא ספר שכתב אליפז לוי בנושא מאגיה. הספר פורסם בשני כרכים: הכרך הראשון, שעסק בתאוריה של המאגיה, פורסם בשנת 1854. הכרך השני, שעסק בפולחן המאגי, ראה אור בשנת 1856.

בשנת 1896, תורגם הספר לאנגלית על ידי ארתור אדוארד וייט.

היצירה משכה את תשומת לבם של מדענים ומשכילים אחרים בשל השקפותיה בנושא חקר המאגיה, הדת ומדעי הטבע. הספר עורר מחדש את החקר הרוחני האזוטרי במערב.

אליפז לוי מציג בספר את המאגיה כתחום הנמצא בין המדע לדת, ומאמין שיש לה את הפוטנציאל לפייס ולחבר בין הדת והמדע.

הספר מורכב מ-22 פרקים, אשר מקבילים לכאורה ל-22 הקלפים של הארקנה הגדולה של קלפי הטארוט.

## הערות שוליים

קטגוריה:כתבים מאגיים
מסיב דופק

**מסיב דופק** המכונה גם **מסיב אוגוסטו פינושה** או **מסיב שנטה טריסטה** (באנגלית: **Dufek Massif**; או **Augusto Pinochet Massif**; או **Santa Teresita Massif**) הוא מסיב או רכס הרים, המכוסה ברובו שלגים, בחלק הצפוני של הרי פנסקולה, בארץ המלכה אליזבת שבאנטארקטיקה.

## גאוגרפיה
אורכו של המסיב 50 קילומטרים.

המסיב ממוקם ממערב לרכס פורסטל (אף הוא בהרי פנסקולה).

שטחו של המסיב 11,668 קילומטרים רבועים.

הנקודה הגבוהה ביותר במסיב היא פסגת אינגלנד, שגובהה 2,150 מטרים מעל פני הים.

### אתרים ברכס
במסיב מצויים האתרים:

## היסטוריה
### גילוי ומיפוי המסיב

ההר התגלה מהאוויר וצולם מהאוויר לראשונה בטיסה שנערכה ב--13 בינואר 1956, על ידי מטוס סיור שטס במשימה לחצות את אנטארקטיקה במסגרת מבצע דיפ פריז. הטיסה החלה ממצר מקמרדו והמטס חצה את היבשת, הגיע לים ודל, ושב לנקודת מוצאו.

מיפוי כל אזור הרי פנסקולה (וכן המסיב), בוצע על ידי הסקר הגאולוגי של ארצות הברית בשנים 1967 ו- 1968.

המיפוי כלל סקרים על הקרקע, ובוצע בנוסף בהתבסס על תצלומי אוויר שצולמו על ידי צי ארצות הברית בשנת 1964.

### מקור השם

שמו של המסיב ניתן לו על ידי הוועדה המייעצת לשמות אנטארקטיים.

המסיב נקרא על שמו של אדמירל משנה ג'ורג' ג'יי. דופק, מצי ארצות הברית, שהיה המפקד הישיר של כוח המשימה 43 של חיל הים האמריקאי, במהלך מבצע דיפ פריז (שבמסגרתו התגלה המסיב).

## ראו גם

אתרים נוספים באנטארקטיקה הקרויים על שמו של אדמירל משנה ג'ורג' ג'יי. דופק:
* חוף דופק
* ראש דופק
* הר דופק

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA453&lpg=PA453&dq=%22Dufek+Massif%22&source=bl&ots=PEtliUui0D&sig=ACfU3U3V4OaTa0sfQNrXc0Pl_V3-wYqhrg&hl=en&sa=X&ved=2ahUKEwiJms2Dk5vqAhUhJcUKHd4bBHMQ6AEwEXoECA4QAQ#v=onepage&q=%22Dufek%20Massif%22&f=false The Transantarctic Mountains: Rocks, Ice, Meteorites and Water]**, PP 443 - 453

• BECK, M., FORD, A. & BOYD, W. **[https://www.nature.com/articles/217534a0 Palaeomagnetism of a Stratiform Intrusion in the Pensacola Mountains, Antarctica]**, Nature 217, 534–535 (1968). https://doi.org/10.1038/217534a0

• Dominic A. Hodgson, Peter Convey, Elie Verleyen, Wim Vyverman, Sandra J. McInnes, Chester J.Sands, Rafael Fernández-Carazo, Annick Wilmotte, Aaike De Wever, Karolien Peeters, Ines Tavernier, Anne Willems, **[https://www.sciencedirect.com/science/article/pii/S1873965210000307 The limnology and biology of the Dufek Massif, Transantarctic Mountains 82° South]**, Polar Science Volume 4, Issue 2, August 2010, Pages 197-214 https://doi.org/10.1016/j.polar.2010.04.003

## קישורים חיצוניים

* מסיב דופק באתר הסקר הגאולוגי של ארצות הברית
* מסיב דופק באתר הגאזט האנטארקטי המשווה SCAR של ממשלת אוסטרליה
* מסיב דופק באתר peakbagger
* מסיב דופק באתר mindat
* תצלום מסיב דופק באתר נאס"א
* מזג אוויר נוכחי מעודכן במסיב דופק
** תחזית מזג אוויר עדכנית ארוכת טווח עבור מסיב דופק

## הערות שוליים

דופק
דופק
Ceremonials

***Ceremonials*** (בעברית: **טקסים**) הוא אלבום האולפן השני של הלהקה הבריטית פלורנס אנד דה משין. האלבום יצא לאור ב-28 באוקטובר 2011 על ידי חברת התקליטים איילנד רקורדס. מתוך האלבום יצאו חמישה סינגלים.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים שהופקו על ידי פול אפוורת'
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי פלטינה מרובעת ומעלה באוסטרליה
קטגוריה:אלבומי חברת איילנד רקורדס
קטגוריה:אלבומי חברת יוניברסל ריפבליק רקורדס
סקוט מיי

**סקוט גלן מיי** (באנגלית: **Scott Glenn May**; נולד ב-19 במרץ 1954) הוא כדורסלן עבר אמריקאי, אשר שיחק באופן פעיל בין השנים 1976–1988. נבחר בבחירה השנייה של דראפט ה-NBA 1976, ולאורך 7 עונותיו בליגת ה-NBA העמיד ממוצעים כוללים של 10.4 נקודות, 4.1 ריבאונדים ו-1.7 אסיסטים למשחק.

בנו הצעיר, שון מיי, זכה בשנת 2005 בטורניר אליפות המכללות כשחקן אוניברסיטת קרוליינה הצפונית, כפי שעשה אביו בשנת 1976 כשחקן אוניברסיטת אינדיאנה; סקוט ושון הם אחד מארבעה צמדי אב ובן אשר זכו באליפות המכללות.

## ביוגרפיה
מיי נולד וגדל בעיר סנדסקי שבאוהיו, ובין השנים 1972–1976 למד באוניברסיטת אינדיאנה. בעונת 1975/1976 הוליך את קלעי קבוצת הכדורסל של האוניברסיטה, עם 23.5 נקודות בממוצע למשחק, והוביל אותה לצד קנט בנסון וקווין באקנר לזכייה בטורניר אליפות המכללות; לאורך אותה עונה ניצחו ה"הוז'רס" בכל 32 משחקי הקבוצה, בהדרכתו של המאמן חבר היכל התהילה של הכדורסל בוב נייט. בסיום העונה נבחר מיי לחמישיית העונה של ליגת המכללות (First-team All-American), יחד עם בנסון, וכן זכה בפרס נייסמית' המוענק לשחקן המכללות המצטיין בארצות הברית.

## אולימפיאדת מונטריאול
בקיץ 1976 השתתף מיי באולימפיאדת מונטריאול כשחקן נבחרת ארצות הברית בכדורסל, אשר ניצחה בכל שבעת משחקיה וזכתה במדליית הזהב. לאורך הטורניר שימש כשחקן חמישייה קבוע, לצדם של פיל פורד, קווין באקנר, אדריאן דאנטלי ומיץ' קופצ'אק, וקלע 16.7 נקודות בממוצע למשחק.

## קריירת משחק מקצועית
בדראפט ה-NBA 1976 נבחר מיי על ידי שיקגו בולס בבחירה השנייה, אחרי ג'ון לוקאס שנבחר ראשון. בעונתו הראשונה בשיקגו קלע 14.6 נקודות ואסף 6.1 ריבאונדים בממוצע למשחק, ובסיומה נבחר לחמישיית הרוקיז של העונה. בעונה העוקבת המשיך להציג יכולת טובה, עם ממוצעים של 13.4 נקודות ו-6.0 ריבאונדים למשחק, אולם ב-3 העונות הבאות עם הבולס שימש בעיקר כשחקן ספסל, ותרם 8.2 נקודות למשחק בלבד.

לקראת עונת  חתם על חוזה במילווקי באקס. באותה עונה קלע 9.0 נקודות למשחק עבור הבאקס, אשר הודחו בסיבוב הפלייאוף הראשון. בקיץ 1982 שוחר ממילווקי וחתם בדטרויט פיסטונס, במדיה שיחק בתשעה משחקים בלבד בטרם שוחרר.

בין השנים 1983–1988 שיחק בליגת העל האיטלקית עבור הקבוצות ברשה לאונסה, פלקנסטרו טורינו, וירטוס רומא וליברטאס ליבורנו. בסיום עונת 1987/1988 פרש מיי ממשחק, בגיל 34.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אוהיו: כדורסלנים
קטגוריה:כדורסלני אוניברסיטת אינדיאנה
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני מילווקי באקס
קטגוריה:כדורסלני דטרויט פיסטונס
קטגוריה:כדורסלני אוקסיליום טורינו
קטגוריה:כדורסלני וירטוס רומא
קטגוריה:כדורסלני נבחרת ארצות הברית
קטגוריה:כדורסלנים באולימפיאדת מונטריאול (1976)
קטגוריה:אלופים אולימפיים אמריקאים: כדורסל
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1954
יוליה טקשינה

**יוליה יבגנייבנה טקשינה** (נולדה ב-9 ביולי 1980) היא שחקנית לתיאטרון וקולנוע, רקדנית ודוגמנית רוסית.

## ביוגרפיה
יוליה טקשינה נולדה בבלגורוד, מחוז בלגורוד, רוסיה הסובייטית, ברית המועצות.

בגיל שבע הצהירה על רצונה להצטרף לתיאטרון הסוברמניק במוסקבה, שם אחיה הגדול ולדימיר היה רקדן.

לאחר שסיימה את לימודיה בתיכון בשנת 1997, נכנסה לפקולטה לעיתונאות של אוניברסיטת מוסקבה, אולם לאחר שלמדה בה שנה וחצי, עזבה את האוניברסיטה ובגיל 21 ניסתה את מזלה בתחום המשחק.

בשנת 2002, היא נכנסה לתחום המשחק בבית הספר לתיאטרון על שם שצ'וקין במוסקבה. היא סיימה את לימודיה בשנת 2006.

בתחילת שנות האלפיים היא לקחה חלק בצילומי כמה קטעי וידאו למוזיקה. בפרט, בשנת 2000 היא כיכבה בסרטון הווידאו של דמיטרי מליקוב לשיר "חרוזים", ובשנת 2003 - בקליפ של להקת הפופ סטרלקי לשיר "רוח קטנה".

בשנת 2005 היא עשתה את הופעת הבכורה שלה בטלוויזיה, כשגילמה את ויקה קלוצ'קובה בסדרת הטלוויזיה קטי המכוערת, תפקיד זה הביא תהילה לשחקנית השאפתנית, שבזכותה קיבלה הזמנה להצטלם בסדרות וסרטים חדשים. בשנת 2012 היא כיכבה בכמה פרקים בסדרת הטלוויזיה הקומית "המטבח". בשנת 2014 שיחקה תפקיד מרכזי בסדרת הטלוויזיה "בואו וננשק" בערוץ הטלוויזיה האוקראיני "1+1".
### חיים אישיים
יוליה התחתנה בנישואים אזרחיים עם השחקן גריגורי אנטיפנקו, אותו פגשה בסדרה קטי המכוערת (2005). לאחר מכן נולדו לשניים שני בנים. ב-2012, לאחר שש שנות נישואים, הזוג נפרד.

## קישורים חיצוניים
* 
* יוליה טקשינה. ביוגרפיה, פילמוגרפיה, תמונות // ruskino.ru
## הערות שוליים

קטגוריה:שחקניות רוסיות
קטגוריה:רקדניות רוסיות
קטגוריה:שחקניות קולנוע וטלוויזיה רוסיות
קטגוריה:דוגמניות רוסיות
קטגוריה:רוסיות שנולדו ב-1980
קטגוריה:רוסים שנולדו ב-1980
יחסי הפיליפינים – קוריאה הדרומית

**יחסי הפיליפינים–קוריאה הדרומית** הם היחסים הדיפלומטיים בין **[[הפיליפינים|רפובליקת הפיליפינים]]** ובין **[[הרפובליקה של קוריאה]]**. בין המדינות מתקיימים יחסים פוריים בנושאים רבים, וביניהם דיפלומטיה, ביטחון, כלכלה ותיירות.

## היסטוריה
[ממוזער|נשיא הפיליפינים [בניגנו אקינו (השלישי)|בניגנו אקינו, ונשיאת קוריאה הדרומית פאק גון-הייה בבית הכחול בסיאול]]
שתי המדינות כוננו יחסים דיפלומטיים בילטרליים ב-3 במרץ 1949. הפיליפינים הייתה המדינה החמישית בעולם, והראשונה באסיה להכיר בקוריאה הדרומית כמדינה עצמאית.

### יחסים כלכליים
דרום קוריאה היא שותפת המסחר השישית בגודלה של הפיליפינים, ואילו הפיליפינים היא המדינה השלישית האטרקטיבית בדרום מזרח אסיה למשקיעים מדרום קוריאה נכון ל-2011.

אזרחי קוריאה הדרומית מרבים לבקר בפיליפינים, כאשר בשנת 2011, מספר אזרחי המדינה שטיילו בפיליפינים היה הגבוה ביותר מבין שאר המדינות. אחריהם ברשימה הופיעו יפן וארצות הברית.

### יחסים צבאיים
היחסים הצבאיים בין המדינות החלו בעקבות מלחמת קוריאה, כשממשלת הפיליפינים שלחה כוחות צבאיים לעזור במערכה נגד קוריאה הצפונית וסין.

דרום קוריאה מספקת אמצעי לחימה, מטוסי קרב וספינות קרב לכוחות הצבא של הפיליפינים, למלחמה נגד המורדים הקומוניסטים והמוסלמים במדינה.

## ייצוג
* קוריאה הדרומית מיוצגת בפיליפינים על ידי שגרירות שהיא מחזיקה במנילה, בירת המדינה.
* הפיליפינים מיוצגת בקוריאה הדרומית על ידי שגרירות שהיא מחזיקה בסיאול, בירת המדינה.
* נכון לשנת 2011 כ-90,000 אזרחי דרום קוריאה מתגוררים בפיליפינים.
* נכון לשנת 2009 כ-45,000 אזרחי הפיליפינים קוריאה מתגוררים בקוריאה הדרומית.

## קישורים חיצוניים

קטגוריה:ערכים ללא קטגוריות פיזיות - יחסי חוץ
אולג קוז'מיאקו

**אולג ניקולאביץ' קוז'מיאקו** (רוסית: Оле́г Никола́евич Кожемя́ко ; נולד ב-17 במרץ 1962, צ'רניגובקה, מחוז המשנה צ'רניגוב, פרימוריה, רוסיה הסובייטית, ברית המועצות) הוא פוליטיקאי רוסי, המכהן כמושל פרימוריה מ-26 בספטמבר 2018.
## ביוגרפיה
קודם לכן כיהן כמושל מחוז סחלין מ-25 במרץ 2015 עד 26 בספטמבר 2018 וכמושל מחוז אמור מ-16 באוקטובר 2008 ועד 25 במרץ 2015. את הקריירה שלו כמושל מחוזי החל בעת שמונה למושל המחוז האוטונומי קוריאסקי ב-9 במרץ 2005 ושימש בתפקיד עד 1 ביולי 2007.

אולג קוז'מיאקו הוא המושל היחיד ברוסיה שעמד בראש למעלה משלושה מחוזות בפדרציה הרוסית.

## קישורים חיצוניים

* קוז'מיאקו אולג ניקולאייביץ' // עיתון קומרסנט, מס' 189 (4006) מיום 17 באוקטובר 2008
* בלוג אולג קוז'מיאקו

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי מפלגת רוסיה המאוחדת
קטגוריה:פרימוריה
קטגוריה:רוסים שנולדו ב-1962
נסרין קדרי (אלבום)

"**נסרין קדרי**" הוא אלבום הבכורה של הזמרת הישראלית נסרין קדרי. האלבום יצא לאור ב-22 בספטמבר 2014, בהוצאת חברת התקליטים ליאם הפקות.

## רקע והפקה
בשנת 2012 זכתה קדרי בתוכנית המציאות "אייל גולן קורא לך", בעקבות כך, זכתה בפרס חוזה ייצוג בחברה של הזמר אייל גולן ליאם הפקות והפקת אלבום בכורה. כבר באותה השנה, החלה קדרי לעבוד על האלבום. ב-19 ביולי הוציאה את הסינגל הראשון מתוכו, וסינגל הבכורה שלה, "מה היא אהבה". בהמשך, הוציאה עוד ארבעה סינגלים מתוך האלבום שזכו להצלחה. בצאת האלבום סיפרה קדרי, "בשנתיים וחצי האחרונות, יחד עם אייל גולן והמנהל שלי חגי אוזן, גיבשנו את הקו המוזיקלי לאלבום, ליקטנו שירים, טקסטים ולחנים והקלטנו שנים עשר השירים שמהווים את האמת הפנימית שלי במוזיקה. האלבום הינו אישי. כל אחד מהשירים מתייחס לפרק כזה או אחר בחיי. אני גאה בתוצאה המוגמרת".

האלבום משלב בתוכו שירים בעברית וערבית, שנכתבו, הולחנו והופקו על ידי מפיקים ופזמונאים שונים, בהם תמיר צור, רותם כהן, פאר טסי ושי ראובני.

## ביקורת
בן שלו מהארץ ביקר את האלבום באופן מעורב באומרו, "המחצית הראשונה של האלבום טובה, ולא בכדי: היא כוללת בעיקר שירים קצביים ואת "אנא בחיבאק" ו"חייאתי". ההסתייגויות מהאלבום מתחילות לצוץ רק במחצית השנייה שלו, שבה הערבית נעלמת כליל והתמטיקה הרומנטית הצפויה מתחילה לעייף. אבל בעידן הסינגל הסלולרי חצי אלבום טוב זה הישג לא מבוטל, ומכיוון שנראה שקדרי היא רצה למרחקים לא קצרים, יש לקוות שבהמשך הדרך, עם קצת יותר ערבית במיקס ועם קאדר כותבים פחות הומוגני מבחינה מחשבתית, היא תוסיף ותשתפר. זהו, עכשיו אפשר לעבור לפרשנויות הפוליטיות, החברתיות, המגזריות והמגדריות".

## רשימת רצועות

## הערות שוליים

## קישורים חיצוניים

קטגוריה:אלבומי נסרין קדרי
קטגוריה:אלבומים בעברית
קטגוריה:אלבומים שהופקו על ידי תמיר צור
קטגוריה:אלבומי חברת ליאם הפקות
אנני (זמרת)

**אן ליליה ברגה סטרנד** (באנגלית: **Anne Lilia Berge Strand**; נולדה ב-21 בנובמבר 1977), הידועה בשם הבמה **אנני** (**Annie**), היא זמרת-יוצרת, מפיקה מפיק מוזיקלית ודי ג'יי נורווגית.

## ביוגרפיה
אנני נולדה בשנת 1977 בטרונדהיים, נורווגיה וגדלה בעיירת החוף קריסטיאנסנד. אביה של אנני, היה מנגן בעוגב בכנסייה, הוא נפטר מסרטן כאשר אנני הייתה בת 7. לאחר סדרת מהלכים עברו אנני ואמה, מורה לאנגלית ודת, לעיר השנייה בגודלה בנורווגיה, ברגן, כאשר אנני הייתה בת 13. בגיל 13 החלה אנני לשיר במקהלות.

## חיים אישיים
אנני מתגוררת בברלין, זאת לאחר שעברה בשל שפונתה מהדירה בברגן בה התגוררה כיוון שהיא עתידה להפוך למלון. בבעלותה היה חתול בשם ג'ואי, אותו קראה על שמו ג'ואי ראמון וגם ג'ואי מיינטיר מההרכב ניו קידס און דה בלוק. ג'ואי נפטר ב-29 בינואר 2010.
אנני היא קוראת נלהבת ועוקבת אחר הפוליטיקה העולמית. היא מיודדת עם המוזיקאית פיצ'ז . ההשפעות המוזיקליות שלה כוללות את מדונה, סנט אטיין , פט שופ בויז וקייט בוש. יש לה חגורה ירוקה בקראטה.

בשנת 2020 הוציאה את "American Cars" כסינגל המוביל מתוך אלבומה השלישי, *[[Dark Hearts]]*. בהמשך, הוציאה את "The Bomb" כסינגל השני.

## דיסקוגרפיה
### אלבומי אולפן
* 2004: *[[Anniemal]]*
* 2009: *[[Don't Stop (אלבום של אנני)|Don't Stop]]*
* 2020: *[[Dark Hearts]]*

### מיני-אלבומים
* 2008: *iTunes Festival: London 2008*
* 2013: *[[The A&R EP]]*
* 2015: *Endless Vacation*
* 2021: *[[Neon Lights (מיני-אלבום)|Neon Lights]]*

### אלבומי מיקס
* 2005: *[[DJ-Kicks: Annie]]*
* 2009: *Wednesday Mix*
* 2010: *Friday Mix*
* 2011: *Thursday Mix*
* 2011: *Tuesday Mix*

## קישורים חיצוניים

* 

## הערות שוליים

*
קטגוריה:זמרים נורווגים
קטגוריה:זמרות נורווגיות
קטגוריה:פזמונאיות
קטגוריה:מפיקות מוזיקליות
קטגוריה:מפיקים מוזיקליים נורווגים
קטגוריה:תקליטניות
קטגוריה:נורווגים שנולדו ב-1977
קטגוריה:נורווגיות שנולדו ב-1977
High as Hope

***High as Hope*** (בעברית: **גבוה כמו התקווה**) הוא אלבום האולפן הרביעי של הלהקה הבריטית פלורנס אנד דה משין. האלבום יצא לאור ב-29 ביוני 2018 על ידי חברות התקליטים ריפבליק רקורדס ווירג'ין EMI. מתוך האלבום יצאו שלושה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים שהופקו על ידי אמיל הייני
קטגוריה:אלבומי חברת ריפבליק רקורדס
יחסי אוקראינה – קוריאה הדרומית

**יחסי אוקראינה–קוריאה הדרומית** הם יחסי החוץ בין קוריאה הדרומית לאוקראינה. יחסים דיפלומטיים בין המדינות כוננו ב-10 בפברואר 1992. קוריאה הדרומית מחזיקה באוקראינה שגרירות בקייב. אוקראינה מחזיקה בקוריאה הדרומית שגרירות בסיאול.

## סקירה כללית
קוריאה הדרומית הכירה בעצמאות אוקראינה ב-30 בדצמבר 1991 וכוננה יחסים דיפלומטיים ב-10 בפברואר 1992. בדצמבר 1992 נפתחה שגרירות דרום קוריאה באוקראינה.

באוקראינה חיים כ-12,000 קוריאנים. קיימת אגודה קוריאנית בחרקוב, ואילו בדרום קוריאה גרים כ-3,000 אוקראינים.

בשנת 2017, צוינו 25 שנה להקמת היחסים הדיפלומטיים בין אוקראינה לרפובליקה של קוריאה וכן צוינו 80 שנה לגירוש הקוריאנים לברית המועצות במרכז החינוך הקוריאני ה-18 בקייב.

בשנת 2022, במהלך הפלישה הרוסית לאוקראינה, הייתה קוריאה הדרומית אחת מהמדינות היחידות ביבשת אסיה שסיפקו סיוע צבאי והומניטרי, והטילו סנקציות כבדות על רוסיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איסלנד – קוריאה הדרומית

**יחסי איסלנד–קוריאה הדרומית** הם היחסים הדיפלומטיים בין **[[איסלנד|הרפובליקה של איסלנד]]** ובין **[[קוריאה הדרומית|הרפובליקה של קוריאה]]**.

## היסטוריה
שתי המדינות כוננו יחסים דיפלומטיים בילטרליים ב-10 באוקטובר 1962.

### יחסים כלכליים
לאחר ביקורו של שר החוץ של קוריאה הדרומית, צ'וי סונג-הונג, באיסלנד בשנת 2002, נחתמו מספר הסכמים לביטול המיסוי על סחורות שעוברות בין המדינות, במטרה לעודד שיתוף פעולה כלכלי ביניהן.

עיקר הסחורות המיוצאות מאיסלנד לקוריאה הדרומית קשורות לפרוות ונושאים ימיים (למשל דיג, ספינות ואמצעים טכנולוגיים הקשורים במים), מכיוון ששתי המדינות מוקפות באוקיינוס (13 מיליון דולר בשנת 2006). עיקר הסחורות המיוצאות מקוריאה הדרומית לאיסלנד קשורות לתחום הרכב (מכוניות וצמיגים) (36 מיליון דולר בשנת 2006).

## ייצוג
* קוריאה הדרומית מיוצגת באיסלנד על ידי שגרירות שהיא מחזיקה באוסלו, בירת נורווגיה.
* בנוסף, קוריאה הדרומית מיוצגת באיסלנד על ידי שתי קונסוליות שהיא מחזיקה ברייקיאוויק, בירת המדינה.
* איסלנד מיוצגת בקוריאה הדרומית על ידי שגרירות שהיא מחזיקה בבייג'ינג, בירת סין.
* בנוסף, איסלנד מיוצגת בקוריאה הדרומית על ידי שתי קונסוליות שהיא מחזיקה בסיאול, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
יהושע גוטליב

ד"ר **יהושע גוטליב** (1882-1941) מנהיג יהודי ציוני וחבר הסיים הפולני בשנים 1936–1938.

## קורות חיים
גוטליב נולד בפינסק למשפחה מחסידות קרלין. בצעירותו עבר עם אביו לוורשה בה הצטרף לארגון "פרחי ציון". לאחר שסיים לימודים תיכוניים בוורשה נסע לברן ללמוד משפטים והוכתר בתואר ד"ר על ידי אוניברסיטת ברן. בסיום לימודיו שב לוורשה והחל לעבוד בעיתונות היהודית בעיר. במהרה עבר ללודז', ונהיה עורך של ה"לאדזער מורנינג צייטונג". לאחר פרוץ מלחמת העולם הראשונה, שב לוורשה ולאחר שהעיר נכבשה על ידי הגרמנים, והפעילות הציונית הותרה בגלוי, הוא היה ממקימי ההסתדרות הציונית בפולין. הוא האמין בציונות מעשית, פעל למען קרן היסוד והיה חבר בסיעת "עת לבנות". גוטליב היה פעיל בסינדיקט העיתונאים בפולין.

בשנת 1935 התמודד בוורשה על מקום בסיים, אך בגלל סכסוכים פנימיים בתוך המחנה היהודי הוא הפסיד למועמד האנטישמי שהתמודד מולו. בתחילת 1936 נדון ערעור שלו על תוצאות הבחירות ובעקבות זאת הוא נכנס לסיים. בסיים הוא שיתף פעולה עם הצירים היהודים האחרים, בין השאר במאבק למנוע פגיעה בשחיטה הכשרה. בבחירות שהתקיימו בסוף 1938 לא הצליח גוטליב להיבחר מחדש.

בפרוץ מלחמת העולם השנייה נמלט לפינסק שנכבשה על ידי ברית המועצות. בתחילת 1940 הוא נאסר על ידי שלטונות ברית המועצות. בהצופה פורסם שנאסר בניסיון לברוח לליטא. לאחר זמן שוחרר, אך נעצר שוב יחד עם אשתו ובתו שגורשו לסיביר. בשנת 1941 פורסם שמת ולאחר מכן שנטען שהתקבל ממנו אות חיים, אך פרטים מדויקים על נסיבות מותו לא נודעו. באוקטובר 1942 פורסם ששלטונות ברית המועצות הודיעו שהוא מת מדלקת ריאות.

## הערות שוליים

קטגוריה:יהודים חברי הסיים הפולני
קטגוריה:פעילים ציונים בפולין
קטגוריה:משפטנים יהודים פולנים
קטגוריה:עיתונאים יהודים פולנים
קטגוריה:עיתונאי יידיש פולנים
קטגוריה:עורכי עיתונים ביידיש
קטגוריה:יהודים בלארוסים
קטגוריה:פולנים שנולדו ב-1882
קטגוריה:פולנים שנפטרו ב-1941
שכונת הרכבת (לוד)

**שכונת הרכבת** היא שכונה בעיר לוד הממוקמת במערב העיר, וגובלת בשכונות "נוה שלום", ו"פרדס שניר" שמצפון וממערב לה. בצידה המזרחי היא צמודה לתחנת הרכבת לוד.

## היסטוריה
שכונת הרכבת בלוד הוקמה על ידי הבריטים בשנות ה-30 של המאה ה-20 לסגל העובדים של הרכבת. חלק מהמבנים, הבנויים בסגנון כפרי בריטי קלאסי, שרדו. תוכנית המתאר החדשה של לוד קבעה כמטרה לשמר את אתרי המורשת –האלה ולנצלם לחיזוק מרכז העיר והגדרת ייחודיותו.

ביולי 1948 נכבשה העיר לוד, במסגרת מבצע דני, ורוב תושביה הערבים של העיר, עשרות אלפים, פונו במשאיות ולאחר המלחמה נותרו בעיר רק כ-1,000 תושבים. שכונת הרכבת הייתה השכונה היחידה בעיר שרוב בתיה שרדו והיא הפכה מקום המגורים העיקרי של תושביה הערבים של העיר באותה עת.

בשנות ה-80  גדלה אוכלוסיית השכונה לכ-3,000 תושבים, בין השאר גם בגלל הגירה של בדואים מהנגב והתיישבות של פלסטינים מהגדה המערבית. בשכונה לא היו תשתיות ביוב ומים, לרחובות לא היו שמות או מספרים, ולא היה רישום מסודר של התושבים. 

לאחר שנים רבות של הזנחה, פרסמה בשנת 1996 "החברה לפיתוח אזור לוד-רמלה" (לור"ם) מכרז לפרויקט פינוי ובינוי בשכונה. במרץ 1999 חתם משרד השיכון על הסכם עם החברה, בעלות מוערכת ב-190 מיליון שקל. לפי ההסכם חברת לור"ם התחייבה לפנות את דייריה של השכונה, ולבנות עבורם 491 דירות חדשות בשכונת נווה שלום הסמוכה. הפרויקט מעולם לא בוצע מאחר שהוחלט להפריט את חברת לור"ם הממשלתית. ואחר כך החברה פורקה עקב חובות למספר נושים.

## מפגש מסילת הברזל בשכונה
שמונה מסילות ברזל מפרידות בין שכונת הרכבת ושכונות ערביות אחרות במערב לוד למרכז העיר. מי שמבקש להיכנס אל השכונה נדרש לחצות רצועת מסילות שרוחבה 36 מטרים בה מסילות המובילות לתחנת הרכבת לוד ולמתחם התפעולי של הרכבת. רכבות חולפות במפגש (הקרוי מפגש מספר 129) בכל כמה דקות, ובמהלך השנים נפגעו במקום עשרות הולכי רגל ורכבים; עשרה בני אדם נהרגו. אף על פי שרכבת ישראל הבטיחה בשנת 1999 שבמקום תוקם מנהרה, הדבר מעולם לא בוצע.

בשנת 2010 זכה סרטו של עדיה אמרי אור "מפגש 129", על מפגש מסילת הברזל בשכונה, בתחרות ליצירה דוקומנטרית צעירה על שם דוד פרלוב.
## כדורגל
בתחילת שנות ה-80 של המאה ה-20 הוקמה בשכונה קבוצת כדורגל, "רכבת לוד", ששיחקה בליגות הנמוכות (ליגה ג' וליגה ב'). בשנת 1997 התאחדה עם קבוצת "בני לוד" להפועל בני לוד רכבת, ששיחקה בליגה הלאומית ברציפות במשך 14 עונות מעונת 2006/2007 ועד עונת 2019/2020 בסיומה ירדה לליגה א.

## תמונות

## קישורים חיצוניים
* 
* 
* 
* מיכאל יעקובסון, סיבוב בלוד (שכונת הרכבת), 13 בפברואר 2009, (תמונות של שכונת הרכבת, שכונת רמת אשכול והמרכז האזרחי)
* לבנת גלבוע, שיפוץ שכונת הרכבת, כתבה מחדר החדשות, יולי 2012.
* 
* עמירם אורן, לוד, שכונת הרכבת (מידע, תמונות ומפות), באתר "עמירם במשעולי ישראל",  15 במאי 2019.

## הערות שוליים

קטגוריה:לוד: שכונות
נחום מערבי

רבי **נחום מערבי** (קרוי גם: **נחום המערבי**; המאה ה-13) היה משורר ומתרגם יהודי מרוקאי.

## ביוגרפיה
רבי נחום מערבי בן רבי יעקב, היה משורר ומתרגם יהודי מרוקאי, בן המאה ה-13. מעטים הידיעות אודותיו, אך כינויו בשם "מערבי" מעיד עליו שהיה בן ארץ המגרב. מקור קדום מזכיר את עבודתו בעיר פאס שבמרוקו. הוא תרגם מערבית לעברית את אגרת תימן מהרמב"ם, שאת שמה העברי כינה "פתח תקווה". תרגומו זה נפוץ מאוד והוא זה שנדפס לראשונה בשנת ה'שפ"ט (1529), על ידי יוסף שלמה דלמדיגו, בספרו תעלומות חכמה.

כן תרגם מערבית פירוש לספר יצירה מרבי יצחק בן שלמה הישראלי, או מרבי ניסים גאון, ולתרגומו הקדים שיר. לפי החוקר משה שטיינשניידר, הוא תרגם גם את הספר "עולם קטן", מרבי יוסף אבן צדיק. לבסוף תרגם את פירושו של רבי סעדיה גאון לשלוש עשרה מידות שהתורה נדרשת בהן ואת "ספר הירושות" שלו. 

במסורת השירה של יהודי מרוקו עברו שירים שהזמן המשוער של חיבורם הוא המאה ה-13, ומחברם נקרא בשם נחום. לפי דעת כמה מן החוקרים מחברם הוא נחום מערבי. המפורסמים בשירים אלו הם: "הסתיו ארח" ו"נרד וכרכום", שזכו להעתקות רבות. האחרון אף הוכנס אל קובץ השירים הרשמי של שירת הבקשות, שהייתה נהוגה בקרב הקהילות במרוקו.

## ראו גם
* יהדות פאס

## לקריאה נוספת
* יונה דוד, **שירי נחום**, ירושלים, תשל"ד.

## קישורים חיצוניים
* .
* , בתירגומו של רבי נחום מערבי ז"ל.
* .
* .
* 

## הערות שוליים

קטגוריה:יהודים מרוקאים
קטגוריה:פייטנים מרוקאים
קטגוריה:פאס: רבנים
קטגוריה:מתרגמים מערבית לעברית
קטגוריה:משוררים יהודים מרוקאים
קטגוריה:יהודים במאה ה-13
פונטיאק אזטק

**פונטיאק אזטק** (באנגלית : **Pontiac Aztek**) הוא קרוסאובר אשר יוצר על ידי יצרנית הרכב האמריקאית **[[פונטיאק]]** באמצעות **Ramos Arizpe Assembly**  מבית ג'נרל מוטורס אשר יוצר בין השנים 2005–2000 ב-מקסיקו, ידועה בעיקר בתור הרכב המשמש את וולטר וייט בסדרה "שובר שורות".

## נתונים
* יוצרו 119,692 יחידות
* 5 דלתות
* 5 נוסעים
* מנוע קדמי - 3.5 ליטר
* מנוע בנזין
* סוגי הנעה : הנעה קדמית 4x2, הנעה כפולה 4x4

## תמונות

קובץ:AZTEK.jpg | "פונטיאק אזטק"
קובץ:02-05 Aztek.jpg | "פונטיאק אזטק"
קובץ:'01 Pontiac Aztek.JPG | "פונטיאק אזטק", שנת 2001
קובץ:Pontiac-Aztek.jpg | "פונטיאק אזטק"
קובץ:2002-05 Pontiac Aztek.jpg | "פונטיאק אזטק"
קובץ:2003 Pontiac Aztec (35019095823).jpg | "פונטיאק אזטק", שנת 2003
קובץ:'02-'05 Pontiac Aztek (Montreal Police).JPG | "פונטיאק אזטק" - ניידת משטרה במונטריאול


## ראו גם
* פונטיאק

## קישורים חיצוניים

* 
* 

## הערות שוליים

קטגוריה:קרוסאובר
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2000
קטגוריה:כלי רכב המיוצרים במקסיקו
אזטק
סאטורן סקיי

**סאטורן סקיי** (באנגלית: **Saturn Sky**) היא מכונית ספורט רודסטר פתוחה מתוצרת חטיבת **תאגיד סאטורן**  (קרוי גם : **Saturn LLC**) מבית ג'נרל מוטורס אשר יוצרה בין השנים 2009–2006 (דגם שנת 2007) בארצות הברית

## נתונים
* יוצרו 34,415 יחידות (שווקו בארצות הברית 32,495 יחידות)
* 2 דלתות
* 2 מושבים
* מנוע קדמי
* מנועי בנזין
* סוג הנעה : הנעה אחורית
* תאוצה בין 0–97 קמ"ש היא 6.9 שניות (מנוע 2.4 ליטר)
* תאוצה בין 0–97 קמ"ש היא 5.2 שניות (מנוע 2.0 ליטר המפיק 290 כ"ס)

## גלריה

קובץ:2007 Saturn Sky Red Line (26973147416).jpg | "סאטורן סקיי", שנת 2007
קובץ:Saturn-Sky.jpg | "סאטורן סקיי"
קובץ:'08 Saturn Sky (Montreal).JPG | "סאטורן סקיי", שנת 2008
קובץ:2009 Saturn Sky 2.0 Rear.jpg | "סאטורן סקיי", שנת 2009
קובץ:Saturn Sky (1953514724).jpg | "סאטורן סקיי"
קובץ:Forced to Use - Flickr - pinemikey.jpg | "סאטורן סקיי"
קובץ:Saturn Sky convertible.jpg | "סאטורן סקיי"
קובץ:Qwopeewiofanm,nmncxz,m,cnzx,mnsmn.jpg | "סאטורן סקיי"
קובץ:07 Saturn Sky (7265295962).jpg | "סאטורן סקיי"
קובץ:2009 gray Saturn Sky Red Line steering wheel.JPG | "סאטורן סקיי", שנת 2009 - מבט לתא הנהג


## ראו גם
* פונטיאק
* סאטורן רילאי
* סאטורן אאוטלוק
* סאטורן סדרה S
* דודג' דמון

## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-2006
קטגוריה:מכוניות אמריקאיות
סקיי
פונטה דל'אמיראליו

**פּוֹנטֶה דל'אמיראליו** (באיטלקית: **Ponte dell'Ammiraglio**, מילולית "גשר האדמירל") הוא גשר מימי הביניים השוכן בפיאצה סקאפה (Piazza Scaffa) בפלרמו בירת האי סיציליה באיטליה. הגשר הוקם מעל הנהר  בתקופת סיציליה הנורמנית ביוזמת , "אמיר האמירים" (לטינית: Ammiratus Ammiratorum, תואר שהתגלגל למילה אמיראליו באיטלקית ואדמירל בשפות אחרות), תוארו של השר הראשי של המלך רוג'רו השני, מלך סיציליה. מ-3 ביולי 2015 הגשר הוא אתר מורשת עולמית של אונסק"ו, חלק מהאתרים הערביים-נורמניים בפלרמו והקתדרלות של צ'פלו ומונריאלה.

## היסטוריה
על פי אגדה, הגשר ממוקם במקום בו הופיע המלאך מיכאל בפני הרוזן הנורמני רוג'רו הראשון מסיציליה ועזר לו לכבוש את פלרמו, באותה עת מעוז אסלאמי. הגשר הושלם בשנת 1131, שנה לאחר הכתרתו של רוג'רו השני כמלך הראשון של סיציליה. על הבנייה פיקח ג'ורג'ו מאנטיוכיה, האיש החזק ביותר של הממלכה אחרי רוג'רו השני. לגשר הייתה הפונקציה לחבר את הבירה לגנים המלכותיים שנמצאים מעבר לנהר אורטו, כמו גם פארק פווארה. גם כיום מייצג המבנה סמל המחבר את המרכז ההיסטורי לפרוור ברנקאצ'ו.

השימוש בקשתות מחודדות אופייניות מאוד אפשר לגשר לשאת בעומסים גבוהים מאוד; מאפיין נוסף הוא פתיחת קשתות קטנות בין כתפי הגדולות להקל על המבנה ולחץ הנהר שמתחת. הגשר עמד למעשה ללא בעיות אפילו בשיטפון הנורא של פלרמו בפברואר 1931.

בימי הביניים היה עמק אורטו עשיר בצמחייה, ובעיקר עצי תמר מצוי. עץ תמר מצוי גדול עמד ליד הגשר, אך הוא נהרס בשנת 1314, במהלך המלחמה ארוכת השנים בין שושלות  ל, על ידי רוזן מרצנו, בן בריתו של רובר, מלך נאפולי מבית אנז'ו.

בזכות מיקומו האסטרטגי (הכניסה לפלרמו ממזרח), היה הגשר מקום קרב מפורסם ב-27 במאי 1860 בין חיל החולצות האדומות של ג'וזפה גריבלדי לצבא ממלכת שתי הסיציליות במהלך מסע האלף.

כיום הנהר אורטו כבר לא זורם מתחת לקשתות הגשר הנורמני, לאחר שמסלולו הוטה ב-1938. במאות שלאחר הקמתו השתנתה הכלכלה של עמק אורטו, מחקלאות בלבד לאתר ייצור של סוכר, נייר ופעילויות ייצור אחרות. הייצור הרווחי של סוכר הוביל ליצירת מטעים עצומים של קנה סוכר, וגם לבירוא יערות מסיבי באזורים מסוימים. פעילות זו הייתה הסיבה העיקרית לסדרת השיטפונות שפקדה את העיר במהלך המאות האחרונות. מסיבה זו, כבר לפני שנת 1775 נעשה ניסיון להטות את הנהר. עם זאת, כאמור, רק בשנת 1938 הוטה האורטו לתוך תעלה.

גשר האדמירל שוכן כיום בתוך גן, ובו שדרות של עצים, שיחי אגבה ושאר סוגים של סוקולנטים.

## לקריאה נוספת

*Giuseppe Bellafiore, *Palermo. Guida della città e dei dintorni*, Palermo 1995, S. 118 (data erronea 1113).
*Adriana Chirco, *Guida di Palermo. Visita guidata della città e dei dintorni per itinerari storici*. Palermo 1997, S. 20  (tra 1130 e 1140)
*Cesare De Seta, M. Antonietta Spadaro, Sergio Troisi, *Palermo città d'arte. Guida ai monumenti di Palermo e Monreale*. Palermo 1998. S. 308 Nr. 440 (dopo il 1132)
*Ferdinando Maurici - Melo Minnella, *Antichi ponti di Sicilia* Palermo 2006 (Talismani; 14) S. 38f., 41, 66-68, 89,94; Tafel X, LVIII - LIX. (verso 1132)


## קישורים חיצוניים


*Ponte dell'Ammiraglio On Structurae site
*Ponte dell'Ammiraglio On Fondazione Federico II site

[מרכז|ממוזער|300px|החולצות האדומות של גריבלדי חוצים את גשר האדמירל במסגרת [מסע האלף]]

## הערות שוליים

קטגוריה:פלרמו: מבנים
רוח מעבר לאוורגליידס

**רוח מעבר לאוורגליידס** (באנגלית: **Wind Across the Everglades**) הוא סרט קולנוע אמריקאי משנת 1958 בצבעי טכניקולור בבימויו של ניקולאס ריי עם כריסטופר פלאמר וברל אייבס בתפקידים הראשיים.

ריי פוטר בסוף הצילומים ואת הסרט השלים באד שולברג שגם כתב את התסריט. זה סרטו השני של פלאמר לאחר זרקורי במה והסרט הראשון שלו בתפקיד ראשי. זאת גם הופעת הבכורה של פיטר פאלק שמשחק כאן תפקיד קטן של אחד מחבורת ציידים פראיים פורעי חוק.

בסרט גם משתתפת השחקנית הישראלית - אמריקאית, חנה עדן.

הסרט עוסק במאבק על שמירת טבע בנוף הפראי של הפארק הלאומי אוורגליידס, שם צולם הסרט.

## תקציר העלילה
וולט מרדוק (כריסטופר פלאמר) הוא מורה חובב טבע המגיע למיאמי בתחילת המאה ה-20 כדי לשמש שם כמורה. ידוע לו על הרג המוני של עופות באוורגליידס כדי שנוצותיהן יקשטו את כובעי הנשים. בירידה מהרכבת הוא תולש נוצות מכובע של אחת הנשים. הוא נעצר ונאסר עליו להיות מורה. במקום זה פונה אליו אהרון נתנזון (ג'ורג' ווסקובק) חובב טבע ומציע לו מגורים בביתו ותפקיד של שומר טבע בפארק אוורגליידס.

וולט נפגש עם נעמי (חנה עדן) בתו של אהרון ומתפתחת ביניהם ידידות. היא מזהירה אותו שלא יסתכן במאבק עם הציידים הלא חוקיים באזור. וולט חותר בסירתו ומדביק מודעות על העצים האוסרים צייד. הוא נתקל בחבורתו של קוטונמאות' (ברל אייבס), אנשים פראיים ופורעי חוק שעוסקים בהרג המוני ואסור של עופות מכל הסוגים ומוכרים את סחורתם בהסתר במיאמי בהעלמת עין מראש העיר ומהשריף המקומי.

במועדון במיאמי המנוהל על ידי גב' ברדפורד (ג'יפסי רוז לי) מפגיש אותו אחד מאנשי קוטונמאות' עם בן שבט בשם "בילי זרוע אחת" שאיתו סוכם שייקח את מרדוק בסירה ויעלים אותו. במקום זה הוא מתיידד עם וולט. אנשי קוטונמאות' תוקפים אותם ותופסים אותו. הוא נשפט להיקשר לעץ הארסי מנצ'יניל  ולמות בייסורים. וולט מנסה לשווא להצילו אך גם הוא מורעל מהעץ וברגע האחרון הוא ניצל על ידי אשתו של בילי ומובל לטיפול אצל אהרון שם מטפלת בו במסירות נעמי.

למרות האזהרות הוא יוצא שוב לקוטונמאות'. הפעם הוא מתקבל יפה, אוכל, שותה ומשתכר. הוא יוצא עם קוטונמאות' למצוא דרך למיאמי דרך הנהר ובדרך מוכש קוטונמאות' על ידי נחש מים ארסי ומת.

## קישורים חיצוניים

*קדימון לרוח מעבר לאוורגליידס, באתר יוטיוב
*רוח מעבר לאוורגליידס באתר TCM
קטגוריה:סרטי 1958
קטגוריה:סרטי דרמה אמריקאיים
קטגוריה:סרטי האחים וורנר
קטגוריה:סרטים אמריקאיים
קטגוריה:סרטים באנגלית
קטגוריה:ערכים שבהם תבנית בריטניקה אינה מתאימה
מילווקי (כלי עבודה)

**מילווקי** (באנגלית: **Milwaukee**) או בשמה המלא **מילווקי תאגיד כלי עבודה חשמליים** (**Milwaukee Electric Tool Corporation**) היא חברה אמריקאית המפתחת, מייצרת ומשווקת כלי עבודה. היא מייצרת כלי עבודה חשמליים ונטענים, וכלי עבודה ידניים כגון פליירים, מסורים, קאטרים, מברגים, וטרימרים. בנוסף, היא משווקת סטים של כלי עבודה. בשנת 2011 החברה החלה לשווק את כליה באופן רשמי בארץ ישראל על ידי היבואן המורשה דלקו יבואנים בע"מ.
שמאל|ממוזער| תערוכת כלי עבודה של מילווקי |קישור=Special:FilePath/תערוכה.jpg
בשנת 1918 מילווקי הציגה את "המקדחה קלת המשקל הניידת הראשונה", בשם "HOLE SHOOTER" המקדחה הייתה באופן משמעותי יותר קלה מהדגמים המקבילים בשוק. ושקלה רק 2.2 ק"ג.

### ההיסטוריה לפני שהוקמה החברה
הכלי הראשון שייצר מילווקי תוכנן למעשה על ידי AH Petersen . פטרסן הוסיף את אלברט סיברט בתור שותף לחברת הכלים AH Petersen. מפעל הייצור שלהם נהרס בשריפה בשנת 1923 והעסק יצא למכירה פומבית לאחר סגירת החנות בגלל הפסדי השריפה שהרסו את המפעל. בשנת 1924 רכש סיברט את שאר הנכסים והקים את חברת מילווקי כלי עבודה. המטרה העסקית שלו בשלב זה הייתה לשפר את ה- Hole-Shooter ולשדרג כלים של יצרנים אחרים כדי להעניק להם עמידות לאורך זמן.

הכלים שהם עבדו עליהם באותה תקופה: מד דחיסה, מד דיגיטלי, מכשירי פילוס, בודקי תאורה, מכשירים לבדיקה וזיהוי, מדי טמפרטורה, מכשירים להדמיה תרמית, וכלים לחיתוך, גזירה, קידוח ומכשירים לגריסת חומרים; מטענים; ומוצרים שונים שהם מצאו ברחבי העולם.

### היסטוריה של חדשנות
במהלך שנות השלושים מילווקי השיגה סיווג מהממשל הפדרלי והחלה לייצר את כל הכלים שלו לסטנדרט הציוד של הצי האמריקני. הם גם פיתחו מלטשות משלהם, פולישרים, פטישונים חשמליים ומשחזות. החידוש העיקרי הבא שהביא מילווקי תאגיד כלי העבודה למגרש של הגדולים היה פטישון חשמלי עם יכולת קידוח עד 19 מ"מ ועם אפשרות לפעול גם כמקדח רגילה ללא מצב רטיטה. בהתבסס על ההצלחה בשוק של המקדחה החדשה הושקה זמן קצר לאחר מכן מקדחה קצרה יותר, קלה יותר עם אפשרות לעבודה בצורה נוחה יותר. פרוץ מלחמת העולם השנייה וגאות הייצור שלאחר מכן עזרו למילווקי כלי עבודה להיות ספק עיקרי עבור חיל הים האמריקני, בין השאר משום שמקדחת ה-Hole-Shooter תוכנן כבר בתקן של חיל הים. במהלך תקופה זו מילווקי כלי עבודה הוסיפה גם מצמד קפיצי למלטשות והמשחזות שלהם, מה שהפחית באופן דרמטי את ההדף במהלך ההפעלה, ובהמשך המצמד התווסף למסורים העגולים שלהם. ההתקדמות הגדולה הבאה הגיעה עם הצגת מסור החרב "SAWZALL" האייקוני בשנת 1951. ה-Sawzall היה המסור הממונע הראשון שנראה עם מבנה של מסור ידני. תאגיד כלי העבודה של מילווקי גם פיתח וייצר קו שלם של להבים עבור המסור החדש לחתוך סוגים של חומרים כולל עץ, מתכת רכה ומתכת מוקשה.

היסטוריית בעלות:
* 1924: מילווקי הוקמה על ידי א.פ. זיברט במילווקי, ויסקונסין.
* 1975: נמכר לאמסטר.
* 1986: נמכר למריל לינץ'.
* 1995: נמכר לאטלס קופקו.
* 2005: Techtronic תעשיות.

## קישורים חיצוניים

* מחקר בלומברג
* ****
* אתר האינטרנט הרשמי של היבואן בארץ '''דלקו יבואנים בע"מ'''

## הערות שוליים

קטגוריה:חברות אמריקאיות
קטגוריה:יצרני כלי עבודה חשמליים
הוכברג

**הוכברג** הוא שם משפחה ממקור גרמני, שפירושו "הר גבוה". הוכברג הוא שמם של מספר שכונות והרים בגרמניה ובאוסטריה.

קטגוריה:שמות משפחה אשכנזיים 
קטגוריה:שמות משפחה גרמניים
קטגוריה:שמות משפחה טופונימיים
סאטורן רילאי

**סאטורן רילאי** (באנגלית : **Saturn Relay**) הוא מיניוואן מתוצרת חטיבת **תאגיד סאטורן**  (קרוי גם : **Saturn LLC**) מבית ג'נרל מוטורס אשר יוצר בין השנים 2006–2004 (דגם שנת 2005) בארצות הברית

## נתונים
* יוצרו 26,079 יחידות. ייצור הדגם הסתיים ב-17 בנובמבר 2006.
* 5 דלתות
* מספר מושבים : 7-5
* מנוע קדמי-רוחבי
* מנועי בנזין
* סוגי הנעה : הנעה קדמית 4x2, הנעה כפולה 4x4
* מחיר היחידה עמד על 22,850 דולר (דגם בסיסי, שנת 2005, ארצות הברית)
* תאוצה בין 0–97 קמ"ש היא 9.0 שניות (מנוע 3.5 ליטר)

### רמות גימור
* "CX"
* "CX Plus"
* "CXL"

## גלריה

קובץ:Saturn Relay.jpg | "סאטורן רילאי"
קובץ:'05 Saturn Relay.jpg | "סאטורן רילאי", שנת 2005
קובץ:'07 Saturn Relay.jpg | "סאטורן רילאי", שנת 2007
קובץ:2006 Saturn Relay AWD.jpg | "סאטורן רילאי", שנת 2006
קובץ:Saturn-Relay-2.jpg | "סאטורן רילאי"
קובץ:2005 Saturn Relay 3.5 (29046627073).jpg | "סאטורן רילאי", שנת 2005 - מונית ב-כרייסטצ'רץ', ניו זילנד


## ראו גם
* סאטורן סקיי
* סאטורן סדרה S

## קישורים חיצוניים

* 

## הערות שוליים

קטגוריה:מיניוואנים
קטגוריה:מוניות
קטגוריה:דגמי מכוניות שהושקו ב-2004
קטגוריה:מכוניות אמריקאיות
רילאי
הקרן לזכר השואה

**הקרן לזכר השואה** (בצרפתית: **Fondation pour la Mémoire de la Shoah**) היא קרן להנצחת זכר השואה (כדוגמת "קרן שואה"), שהוקמה בשנת 2000 בכסף שהתקבל מהרכוש שנלקח מיהודי צרפת במלחמת העולם השנייה. משימת הקרן היא לתמוך בפרויקטים בכל תחומי ההיסטוריוגרפיה והמחקר בנושא השואה, בחינוך והנצחה, בסולידריות ובנושאי תרבות יהודית. הקרן יוצגה לעיתים קרובות בזירה הבינלאומית על ידי נשיאת הכבוד שלה, סימון וייל, ניצולת מחנה הריכוז אושוויץ, שהפכה לימים לנשיאה הראשונה של הפרלמנט האירופי.

הקרן תומכת במספר מפעלים להנצחת זכר השואה. בין היתר תמכה הקרן בפרסי יד ושם למפעלים חינוכיים ובקרן בוכמן.

## קישורים חיצוניים
* 

* ריאיון עם דורה וינברגר ושלמה בלזם, חברי 'עלומים', ודיון בקרן לזכר השואה, באתר יד ושם
* אתר Fondation pour la Mémoire de la Shoah

## הערות שוליים

קטגוריה:מכוני מחקר בנושא יהדות
קטגוריה:זיכרון השואה
יחסי בלארוס–צ'כיה

ממוזער|שגרירות בלארוס בפראג
**יחסי בלארוס–צ'כיה** הם היחסים הדיפלומטיים הרשמיים שבין **[[בלארוס|רפובליקת בלארוס]]** לבין **[[הרפובליקה הצ'כית]]**. המדינות כוננו את היחסים הדיפלומטיים ביניהם בינואר 1993.

לבלארוס יש שגרירות בפראג, ולצ'כיה יש שגרירות במינסק. שתי המדינות חברות בארגון לביטחון ולשיתוף פעולה באירופה.

## קישורים חיצוניים

*שגרירות בלארוס בפראג 
*שגרירות צ'כיה במינסק

קטגוריה:ערכים ללא קטגוריות פיזיות - יחסי חוץ
סאטורן אאוטלוק

**סאטורן אאוטלוק** (באנגלית : **Saturn Outlook**) הוא קרוסאובר בעל תכונות של SUV מתוצרת חטיבת **תאגיד סאטורן**  (קרוי גם: **Saturn LLC**) מבית ג'נרל מוטורס אשר יוצר בין השנים 2010–2006 (דגם שנת 2007) בארצות הברית.

האאוטלוק חלק פלטפורמה ומכלולים עם ביואיק אנקלייב, GMC אקדיה ועם הדור הראשון של שברולט טראוורס.

## נתונים
* יוצרו 76,984 יחידות. 
* 5 דלתות
* מספר מושבים: 7-5
* מנוע קדמי-רוחבי
* מנועי בנזין
* הנעה: הנעה קדמית 4x2, הנעה כפולה 4x4
* נפח תא מטען: 680 ליטר

### רמות גימור
* "XE"
* "XR"

## גלריה

קובץ:2007-Saturn-Outlook-XR.jpg | "סאטורן אאוטלוק" דגם "XR", שנת 2007
קובץ:Saturn Outlook.jpg | "סאטורן אאוטלוק"
קובץ:2007-Saturn-Outlook-DC.jpg | "סאטורן אאוטלוק", שנת 2007
קובץ:Saturn Outlook rear 5.6.18.jpg | "סאטורן אאוטלוק"
קובץ:07-Saturn-Outlook-XR.jpg | "סאטורן אאוטלוק" דגם "XR", שנת 2007
קובץ:'08 Saturn Outlook (Montreal).JPG | "סאטורן אאוטלוק", שנת 2008
קובץ:07-10 Saturn Outlook XE 03-21-2020 Rear.jpg | "סאטורן אאוטלוק" דגם "XE"
קובץ:Saturn Outlook -- 03-24-2012.JPG | "סאטורן אאוטלוק"


## ראו גם
* סאטורן סקיי
* סאטורן רילאי
* סאטורן סדרה S

## קישורים חיצוניים

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2006
קטגוריה:מכוניות אמריקאיות
אאוטלוק
ארנו בבג'ניאן

**ארנו ארטיונוביץ' בבג'ניאן** (ברוסית: **Арно Арутюнович Бабаджанян**; 22 בינואר 1921 - 11 בנובמבר 1983) היה מלחין, פסנתרן ארמני-סובייטי. אמן העם של ברית המועצות (1971).

## ביוגרפיה
ארנו בבג'ניאן נולד בעיר ירוואן במשפחת מורים ב־22 בינואר 1921. מגיל הרך ארנו הראה יכולות מוזיקליות. בגיל 3 החל לשחק בהרמוניום הישן בבית. בשנת 1926 הבחין בכישרונו אראם חאצ'טוריאן.

בבג'ניאן זכה לפופולריות עצומה ככותב שירים, שיתף פעולה בהצלחה עם המשורר רוברט רוז'דסטבנסקי והזמר מוסלים מגומאייב. גם השירים שכתב עם יבגני יבטושנקו, אנדריי ווזנסנסקי ולאוניד דרבניוב זכו להצלחה רבה.

המלחין פעל גם בתחום הג'אז האינסטרומנטלי, ז'אנר מוזיקלי-תיאטרלי. בין מבצעי היצירות שלו: מסטיסלב רוסטרופוביץ', אמיל גיללס, דוד אויסטרך.

## קישורים חיצוניים

* 

* 

## הערות שוליים

קטגוריה:מלחינים ארמנים
קטגוריה:מלחינים סובייטים
קטגוריה:סובייטים שנולדו ב-1921
קטגוריה:סובייטים שנפטרו ב-1983
טיסה 501

**טיסה 501** הוא משחק קופסה ישראלי, מבית חברת קודקוד. המשחק מלמד גאוגרפיה והתמצאות בעולם, תוך שימוש באסטרטגיה ותכנון מהלכים. הגרסה הקלאסית עם רכיב אלקטרוני משווקת משנת 1997, וגרסה המהדורה החדשה עם שבשבת משווקת משנת 2014.
## מהלך המשחק
השחקנים מקבלים חמישה יעדים אקראיים על גבי מפת העולם. לאחר מכן מקבלים יעד נוסף, שממנו מתחילים לשחק. על גבי המפה מסומנות ערים גדולות בעולם, לרוב ערי בירה, וביניהן מסלולי תעופה. על המשתתפים לחשב איזה מסלול "לטוס" ברחבי העולם כדי להגיע לכל חמשת היעדים בזמן הקצר ביותר, ולחזור. השחקנים מתקדמים על גבי המפה בעזרת הטלת קוביות, כאשר בכל פעם שיוצאת הספרה 6 מפעילים השחקנים את "מגדל הפיקוח" (בגרסה הראשונית מדובר במתקן אלקטרוני, בגרסה החדשה שבשבת) שמחליט באופן אקראי על אחת מהפעולות הבאות: טיסה חופשית (השחקן יכול לטוס לאן שהוא רוצה על המפה ללא הגבלה), עצור (על השחקן לחכות תור), החלף קלפים (השחקן מחליף את אחד מקלפי היעד שלו בקלף יעד של שחקן אחר), סיבוב חוזר (על השחקן להטיל את הקוביות פעם נוספת), כוכב קדימה (השחקן קופץ לכוכב הבא במסלול שלו, ראו **כוכב**) וכוכב אחורה (השחקן קופץ לכוכב הקודם שהיה במסלול שלו). השחקן הראשון שביקר בכל חמשת היעדים שלו מנצח במשחק.

## מונחים
;קלף משימה
קלפי המשימות הם קלפים שנמצאים לצד קלפי היעד, וכל אחד מהם מכיל משימה. לכל משימה יש סיבה, למשל "טוס לסידני כדי לאסוף קנגורו גזעי", "נחות בעיר הקרובה אליך, אישה יולדת במטוס" או "נוסע עצבני מסרב לעלות למטוס, חכה תור". קלפי משימה ניתנים לשחקן שנחת על כוכב.

;כוכב
במשחק, בין כל כמה תחנות עצירה במסלולי הטיסה ישנו כוכב. אם שחקן עוצר על כוכב עליו להרים קלף מערימת קלפי משימה, ולבצע את המשימה. ניתן לעצור על כוכב גם כתוצאה מפעולה שיצאה ממגדל הפיקוח, אם השחקן קיבל "כוכב קדימה" או "כוכב אחורה". כוכבים יכולים להופיע בכל שלב במסלול, מלבד על ערים.

;קלף יעד
על מפת העולם שעליה משחקים על שחקנים, מסומנות עשרות ערים בעולם (הכי הרבה באירופה, הכי מעט באפריקה) שכל אחת מהן מופיעה גם על קלף יעד אחד. כל קלף יעד מכיל קטע מידע קצר אודות העיר, כולל מיקומה במפה, היבשת והמדינה שלה. קלפי היעד מחולקים באופן אקראי לשחקנים בתחילת המשחק, והערים המסומנות בהם משמשות כיעדים של אותם שחקנים.

;**חידות**
בכל קלף יעד ישנו קטע מידע אודות העיר, ומתחתיו חידה שתשובתה מסתתרת בקטע המידע. אם נגזר על שחקן לענות על חידה, הוא מבקש מהשחקן שמשמאלו לבחור חידה מקלפי היעד שלו ולחוד אותה לשחקן המבוקש. אם השחקן עונה נכון על השאלה, הוא זוכה בשתי נקודות התקדמות (שתי תחנות קדימה במסלול). אם טעה - הוא נשאר במקום והתור עובר לשחקן הבא. השאלות משתנות בין שאלות קלות ("מהי עיר הבירה של יפן?") לשאלות קשות ("באיזה צד של הכביש נוהגים בעיר בנגקוק, ומדוע?").

## קישורים חיצוניים
* 

## הערות שוליים

קטגוריה:משחקי קופסה
מת'יו דונובן

**מת'יו פ. דונובן** (באנגלית: **Matthew P. Donovan**; נולד ב-23 באוגוסט 1958) הוא פקיד ממשל אמריקאי.
## ביוגרפיה
מת'יו דונובן נולד בהנקוק, ניו המפשייר. ב-1977 הוא התגייס לחיל האוויר של ארצות הברית והוכשר כטייס F-15. הקריירה שלו בחיל נמשכה 31 שנים והוא השתחרר כקצין בדרגת קולונל. במהלך שירותו הוא למד לתואר בוגר במדעים בניהול טכני באוניברסיטת ריג'יס ולתואר מוסמך במדעים בניהול באוניברסיטת ובסטר. הוא גם בוגר בית הספר למפקדי טייסות, והמכללה לפיקוד ולמטה של חיל האוויר. הוא גם סיים לימודי מוסמך בבית הספר ללימודים מתקדמים של חיל האוויר ובמכללה לפיקוד ולמטה של צבא ארצות הברית. התפקידים בהם שירת דונובן בחיל האוויר כללו פיקוד על בית הספר לקצינים של חיל האוויר ופיקוד על טייסת הקרב ה-95.

טרם מינויו כפקיד בממשל הפדרלי הוא שימש כמנהל המדיניות הראשי של ועדת הכוחות המזוינים של הסנאט. באוגוסט 2017 מונה דונובן כתת-מזכירת חיל האוויר של ארצות הברית. בתפקיד זה הוא שימש עד דצמבר 2019. במקביל, הוא כיהן כמזכיר חיל האוויר בפועל מיוני ועד אוקטובר 2019.

החל מדצמבר 2019 כיהן דונובן כתת-מזכיר ההגנה לכוח אדם ומוכנות. במרץ 2020 אושר מינויו הקבוע לתפקיד זה. ב-20 בינואר 2021 הוא סיים את כהונתו בתפקיד.

## קישורים חיצוניים

* ביוגרפיה של מת'יו דונובן באתר חיל האוויר של ארצות הברית 

## הערות שוליים

קטגוריה:אמריקאים ילידי ניו המפשייר
קטגוריה:מזכירי חיל האוויר של ארצות הברית
קטגוריה:טייסי חיל האוויר של ארצות הברית
קטגוריה:נשיאות דונלד טראמפ הראשונה: אישים
קטגוריה:בוגרי אוניברסיטת ריג'יס
קטגוריה:בוגרי אוניברסיטת ובסטר
קטגוריה:אמריקאים שנולדו ב-1958
ליסה דיסברו

**ליסה סטיבנס דיסברו** (באנגלית: **Lisa Stephens Disbrow**; נולדה ב-29 בספטמבר 1962) היא פקידת ממשל אמריקאית לשעבר, שכיהנה כתת-מזכירת חיל האוויר של ארצות הברית בשנים 2015–2017 ולמשך כמה חודשים כמזכירת חיל האוויר בפועל.
## ביוגרפיה
ליסה דיסברו נולדה בקליפטון פורג', וירג'יניה. ב-1984 היא סיימה את לימודיה באוניברסיטת וירג'יניה והתגייסה לחיל האוויר של ארצות הברית שם היא שירתה כקצינה במערך המודיעין של החיל. ב-1992, לאחר מלחמת המפרץ, היא פרשה משירות פעיל והמשיכה לשרת במערך המילואים של החיל. היא המשיכה בעבודתה במערך המודיעין הן כעובדת אזרחית עבור משרד הסיור הלאומי והן בשירות המילואים שלה.

בשנים 1995–2014 שימשה דיסברו במגוון של תפקידים במטות המשולבים, כולל כסגנית מנהל המטות המשולבים לבניין הכוחות, משאבים והערכה. בעת עבודתה שם היא הייתה מדווחת בשנים 2006–2007 ליועץ לביטחון לאומי כיועצת מומחית ליישום מדיניות בבית הלבן. היא סייעה בתכנון ויישום אסטרטגיית הביטחון הלאומי וייעצה לבית הלבן בסוגיות שונות.

הקריירה הצבאית של דיסברו בת 23 השנים הסתיימה ב-2008, כאשר היא פרשה בדרגת קולונל מכוחות המילואים של חיל האוויר כשתפקידה האחרון היה עוזרת מיוחדת למנהל התוכניות במחלקת חיל האוויר של ארצות הברית.

בינואר 2015 החלה דיסברו לשמש כתת-מזכירת חיל האוויר של ארצות הברית. עד לאישור מינויה לתפקיד זה על ידי הסנאט בינואר 2016, היא הייתה תת-מזכירה בפועל. במקביל היא שימשה כסגנית מזכירת חיל האוויר לניהול פיננסי ובקרה בשנים 2014–2016. החל מה-20 בינואר 2017 ועד לאישור מינויה של הת'ר וילסון ב-16 במאי 2017, כיהנה דיסברו כמזכירת חיל האוויר בפועל.

ב-30 ביוני 2017 התפטרה דיסברו מתפקידה כתת-מזכירת חיל האוויר.

## קישורים חיצוניים

* ביוגרפיה של ליסה דיסברו באתר חיל האוויר של ארצות הברית 
* אישור מינויה של דיסברו כתת-מזכירת חיל האוויר בוועדת הכוחות המזוינים של הסנאט של ארצות הברית, עמ' 959–1103. 

## הערות שוליים

קטגוריה:סגל מחלקת ההגנה של ארצות הברית
קטגוריה:בוגרות אוניברסיטת וירג'יניה
קטגוריה:בוגרי אוניברסיטת וירג'יניה
קטגוריה:מזכירות חיל האוויר של ארצות הברית
קטגוריה:מזכירי חיל האוויר של ארצות הברית
קטגוריה:קצינים וחוגרים בחיל האוויר של ארצות הברית
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
קטגוריה:חיילות אמריקאיות
אנתוני אדוארדס (כדורסלן)

**אנתוני דוואנטה אדוארדס** (באנגלית: **Anthony DeVante Edwards**; נולד ב-5 באוגוסט 2001), הידוע גם בכינויים "**אנטמן**" ו"**אנט**", הוא כדורסלן אמריקאי המשחק בקבוצת מינסוטה טימברוולבס מליגת ה-NBA ונבחרת ארצות הברית.

## קריירת תיכונים
אדוארדס נולד וגדל באטלנטה שבג'ורג'יה. בשנת 2015, בעת שהיה בן 13, נפטרה אמו ממחלת הסרטן. בשנת 2018 הוביל את קבוצת הכדורסל של "תיכון הולי ספיריט" לזכייה באליפות ליגת התיכונים הפרטיים בג'ורג'יה, ובשנה העוקבת הפסיד עם הקבוצה במשחק הגמר, על אף שקלע 27 נקודות. לאורך אותה עונה, אשר הייתה האחרונה שלו בתיכון, העמיד ממוצעים של 25.7 נקודות, 9.6 ריבאונדים ו-2.7 אסיסטים למשחק. במרץ 2019 השתתף במשחק מקדונלד'ס אול-אמריקן, בו קלע 12 נקודות לזכות "נבחרת המזרח".

## קריירת מכללות
בשנת 2019 החל ללמוד באוניברסיטת ג'ורג'יה, אותה בחר על מנת לשחק תחת המאמן טום קרין, אשר אימן בעבר שניים מהכדורסלנים האהודים על אדוארדס – דוויין וייד וויקטור אולדיפו. בעונתו היחידה עם ה"ג'ורג'יה בולדוגס" הציג יכולת מצוינת עם ממוצעים של 19.1 נקודות, 5.2 ריבאונדים ו-2.8 אסיסטים למשחק, אולם קבוצתו העמידה מאזן ניצחונות מאכזב, 16–16. בסיום העונה זכה בתואר רוקי העונה של המחוז הדרום-מזרחי (SEC), וכן נבחר לחמישייה השנייה של העונה במחוז.

במרץ 2020 הודיע על עזיבתו את האוניברסיטה, לטובת התמודדות לבחירה בדראפט ה-NBA 2020.

## קריירה מקצועית
בדראפט ה-NBA 2020 נבחר אדוארדס בבחירה הראשונה, על ידי מינסוטה טימברוולבס.
בשנת 2024 שיחק במדי נבחרת ארצות הברית בכדורסל באולימפיאדת פריז (2024) וזכה במדליית הזהב יחד עם שאר חברי הקבוצה.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קריירה כשחקן קולנוע
שיחק את קרמיט בסרט השיחוק של אדם סנדלר.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת ג'ורג'יה
קטגוריה:כדורסלני מינסוטה טימברוולבס
קטגוריה:בחירות דראפט של מינסוטה טימברוולבס
קטגוריה:אלופים אולימפיים אמריקאים: כדורסל
קטגוריה:משתתפי משחק האולסטאר של ה-NBA
קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:אמריקאים שנולדו ב-2001